**N Á R O D N Á R A D A  S L O V E N S K E J R E P U B L I K Y**

**VI. volebné obdobie**

**Návrh**

**Zákon**

**z ..............2013,**

**ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov**

**v znení zákona č. 460/2012 Z. z. a ktorým sa mení zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

**Zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z. sa mení a dopĺňa takto:**

**V § 4 ods. 3 sa písmeno b) dopĺňa tretím až desiatym bodom, ktoré znejú:**

„3. je poberateľom vdovského dôchodku, vdoveckého dôchodku alebo sirotského dôchodku,6a)

4. je poberateľom rodičovského príspevku6b) alebo rodičovského príspevku z iného členského štátu,

5. je poberateľom peňažného príspevku za opatrovanie,6c)

6. osobne celodenne a riadne sa stará o dieťa vo veku do šiestich rokov,

7. opatruje fyzickú osobu s ťažkým zdravotným postihnutím odkázaného podľa posudku vydaného podľa osobitného predpisu6d) alebo opatruje blízku osobu,6e) ktorá je staršia ako 80 rokov a nie je umiestnená v zariadení sociálnych služieb6f) alebo v zdravotníckom zariadení;6g)

8. poberá dávku v hmotnej núdzi alebo príspevok k dávke v hmotnej núdzi, alebo ktorý sa spoločne posudzuje na účely posudzovania hmotnej núdze,6h)

9. je vedený v evidencii uchádzačov o zamestnanie,6i)

10. vykonáva osobnú asistenciu fyzickej osobe s ťažkým zdravotným postihnutím podľa osobitného predpisu.6j)“.

Poznámky pod čiarou k odkazom 6a až 6j znejú:

„6a) Zákon č. 461/2003 Z. z. o sociálnom poistení v znení neskorších predpisov.

6b) Zákon č. 571/2009 Z.z. o rodičovskom príspevku a o zmene a doplnení niektorých zákonov.

6c) § 40 zákona č. 447/2008 Z.z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov.

6d) Zákon č. 447/2008 Z.z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov.

6e) § 116 a 117 Občianskeho zákonníka.

6f) Zákon č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov.

6g) Zákon č. 578/2004 Z.z. v znení neskorších predpisov.

6h) Zákon č. 599/2003 Z.z. o pomoci v hmotnej núdzi a o zmene a doplnení niektorých zákonov v znení neskorších predpisov.

6i) Zákon č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov.

6j) § 20 zákona č. 447/2008 Z.z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov.“.

**V § 4 ods. 4 písm. b)** sa slová „dôchodok vyšší ako 50%“ nahrádzajú slovami „dôchodky v úhrne vyššie ako 100%“.

**V § 4 ods. 5** sa slovo „vyšší“ nahrádza slovom „výhodnejší“.

**Čl. II**

Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z., zákona č. 185/2012 Z. z., zákona č. 313/2012 Z. z., zákona č. 421/2012 Z. z. a zákona č. 41/2013 Z. z. sa mení takto:

**V § 77c ods. 1 a ods. 2** sa slová „50%“ nahrádzajú slovami „100%“.

**V § 77c ods. 3** sa slová „Daňové riaditeľstvo“ nahrádzajú slovami „Finančná správa“.

**V § 77c ods. 4 prvej vete** sa bodka na konci nahrádza čiarkou a pripájajú sa tieto slová: „údaje o fyzickej osobe, ktorá poberá dávku v hmotnej núdzi alebo príspevok k dávke v hmotnej núdzi, o fyzickej osobe, ktorá sa spoločne posudzuje na účely posudzovania hmotnej núdze, údaje o fyzickej osobe, ktorá je vedená v evidencii uchádzačov o zamestnanie, údaje o fyzickej osobe, ktorá vykonáva osobnú asistenciu fyzickej osobe s ťažkým zdravotným postihnutím podľa osobitného predpisu.“.

**V § 77c ods. 5 sa slová** „50%“nahrádzajú slovami „100%“ a slová „a údaje o fyzickej osobe, ktorá dovŕšila dôchodkový vek a nevznikol jej nárok na starobný dôchodok“ sa nahrádzajú slovami „údaje o fyzickej osobe, ktorá dovŕšila dôchodkový vek a nevznikol jej nárok na starobný dôchodok, údaje o fyzickej osobe, ktorá je poberateľom vdovského dôchodku, vdoveckého dôchodku alebo sirotského dôchodku, údaje o fyzickej osobe, ktorá je poberateľom rodičovského príspevku alebo rodičovského príspevku z iného členského štátu, údaje o fyzickej osobe, ktorá je poberateľom peňažného príspevku za opatrovanie, údaje o fyzickej osobe, ktorá sa osobne celodenne a riadne stará o dieťa vo veku do šiestich rokov, údaje o fyzickej osobe, ktorá opatruje fyzickú osobu s ťažkým zdravotným postihnutím odkázaného podľa posudku vydaného podľa osobitného predpisu alebo opatruje blízku osobu, ktorá je staršia ako 80 rokov a nie je umiestnená v zariadení sociálnych služieb alebo v zdravotníckom zariadení.“.

**V § 77c ods. 6 sa slová** „50%“ nahrádzajú slovami „100%“.

**Čl. III**

Tento zákon nadobúda účinnosť 1. októbra 2013.